Hrvatski reprezentativac Ante Rebić napušta Eintracht iz Frankfurta i odlazi u AC Milan, tvrdi TV postaja Sky.

Poznati talijanski transferni stručnjak Gianluca Di Marzio javlja da bi Rebić već u nedjelju navečer mogao stići u Milano na finalizaciju posla. Vrijednost transfera trebala bi biti 30 milijuna eura, a hrvatski reprezentativac stigao bi na posudbu s opcijom otkupa.

Rebić (25) nije u sastavu za nedjeljnu bundesligašku utakmicu s Fortunom, a Sky tvrdi da je izostao na vlastiti zahtjev. Trener Eintrachta Adi Hütter već je zamjerao Rebiću nedostatak angažmana, a sada je očito da će igrač iz Vinjana promijeniti sredinu.

Je li ovo obrambeni potez godine? U 94. minuti dvaput spasio nemoguće za pobjedu i prvo mjesto

Rebića je pratio i Inter, ali Milanov gradski rival odustao je od tog posla, piše Di Marzio.

Rebić je u Eintrachtu od 2016. godine kada je došao iz talijanske Verone, a u karijeri je igrao za RNK Split, Fiorentinu i RB Leipzig. Za Eintracht je odigrao 75 utakmica i postigao 17 golova, a zadnja utakmica za klub iz Frankfurta bit će mu ona iz Europske lige protiv Strasbourga u četvrtak, kada je i isključen.